เช็คลิสต์ 13 บจ.เด็ด เก็งกำไรกลุ่มฟื้นตัวดีกว่าตลาด
ดัชนีหุ้นไทย (SET) วันนี้มีแนวโน้มฟื้นตัวขึ้นมาที่ระดับ 1,700 จุด อย่างไรก็ตาม เชื่อว่าการปรับขึ้นของดัชนีจะอยู่ในกรอบจำกัด เนื่องจากยังไม่มีปัจจัยขับเคลื่อนใหม่ การลงทุนเน้นกลุ่มที่มีโอกาสฟื้นตัวขึ้นมาแรงมากกว่าตลาด เช่นกลุ่มที่มีแนวโน้มผลประกอบการปลายปีออกมาดี และกลุ่มที่ราคายัง Laggard
28 พ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.50 น. ค่าเงินบาทอยู่ที่ 32.72 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น หลังดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ ขณะที่ดัชนี Nasdaq และ S&amp;P500 ปิดทำนิวไฮ โดยตลาดได้รับปัจจัยหนุนจากการพุ่งขึ้นของหุ้นกลุ่มค้าปลีก หลังมีรายงานว่า ชาวสหรัฐได้ออกมาจับจ่ายซื้อสินค้าอย่างคึกคักในช่วงเทศกาลวันขอบคุณพระเจ้า
นักวิเคราะห์มองดัชนีหุ้นไทย (SET) วันนี้มีแนวโน้มฟื้นตัวขึ้นมาที่ระดับ 1,700 จุด อย่างไรก็ตาม เชื่อว่าการปรับขึ้นของดัชนีจะอยู่ในกรอบจำกัด เนื่องจากยังไม่มีปัจจัยขับเคลื่อนใหม่ การลงทุนเน้นกลุ่มที่มีโอกาสฟื้นตัวขึ้นมาแรงมากกว่าตลาด เช่นกลุ่มที่มีแนวโน้มผลประกอบการปลายปีออกมาดี และกลุ่มที่ราคายัง Laggard หุ้นเด่นเลือก COM7, PTT, SC, PTTEP, BBL, TMB, KTB, AOT, AAV CPALL, ROBINS, BJC และ TNP
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยถึงตลาดหุ้นไทยเช้านี้ (27 พ.ย.) มีโอกาสอ่อนตัวลง เนื่องจาก Sentiment ตลาดเสียหลังหลุดแนว 1,700 จุด และปัจจัยขับเคลื่อนยังไม่ค่อยมี อีกทั้งยังต้องติดตามเหตุการณ์สำคัญในรอบสัปดาห์นี้ เช่น ความเห็นของประธานธนาคารกลางสหรัฐฯ (FED) คนปัจจุบันในวันพุธนี้ รวมถึงถ้อยแถลงของประธานเฟดคนใหม่ในวันอังคาร
นอกจากนี้ ยังต้องติดตามตัวเลข GDP ของสหรัฐฯงวดไตรมาส 3/60 ที่จะประกาศครั้งที่ 2 ในวันที่ 29 พ.ย.นี้ และแนะนำให้ติดตามตัวเลข PMI ของสหรัฐฯ, ยุโรป และจีน ที่จะทยอยประกาศออกมาในสัปดาห์นี้เช่นกัน รวมถึงติดตามร่างกฏหมายปฏิรูปภาษีของสหรัฐฯที่วุฒิสภาจะพิจารณา – โหวตเสียงในวันที่ 30 พ.ย.-1 ธ.ค.นี้ด้วย เนื่องจากจะมีผลต่อตลาด ด้านตลาดหุ้นในภูมิภาคเอเชียเช้านี้ส่วนใหญ่จะติดลบ อาจเป็นแรงขายจากความไม่แน่นอนในหลายปัจจัย พร้อมให้แนวรับ 1,690 ถัดไป 1,680 – 1,685 จุด ซึ่งหากดัชนีอ่อนตัวลงมาแถว 1,680 – 1,685 จุด มีโอกาสที่จะรีบาวด์ได้ ส่วนแนวต้านให้ไว้ที่ 1,700 ถัดไป 1,707 – 1,710 จุด
บล.กสิกรไทย ระบุในบทวิเคราะห์ (27 พ.ย.) คาด SET จะฟื้นตัวขึ้นมาเกิน 1,700 จุด ขณะที่กลุ่มหุ้นที่มีโอกาสฟื้นตัวขึ้นมาแรงมากกว่าตลาด จะประกอบไปด้วย กลุ่มที่จะมีผลประการดีในงวด 4Q60 และดีต่อเนื่องในปี 2561 และยัง Laggard เช่นกลุ่มอสังหา SPALI SC หุ้นที่จะได้ประโยชน์จากโค้งสุดท้ายช้อปช่วยชาติและยังมี Upside CPALL, ROBINS, COM7 และหุ้นที่ได้ประโยชน์จากน้ำมันขาขึ้น PTT, PTTEP วันนี้เลือก SC, ROBINS, PTTEP เป็น Top Pick
บล.แอพเพิล เวลธ์ ระบุในบทวิเคราะห์ (27 พ.ย.) ประเมินแนวรับดัชนี SET ที่ 1,690 จุด โดยมี Dowside ไม่น่าจะต่ำกว่า 1,680 จุด และมีแนวต้าน 1,710 จุด  แนะนำทยอยซื้อกลุ่มธนาคาร BBL, TMB, KTB / กลุ่มท่องเที่ยว AOT, AAV / กลุ่มค้าปลีก CPALL, ROBINS, BJC, TNP